Решение на Общия съд (трети състав) от 13 юни 2012 г. —
Insula/Комисия
(Дело T-110/10)
„Клауза за подсъдност — Договор за финансиране на научноизследователски и развойни проекти — Договор „El Hierro“ — Липса на оправдателни документи и несъответствие на част от декларираните разходи с договорните условия — Връщане на авансово изплатените суми — Насрещен иск на Комисията“
1.                     Съдебно производство — Сезиране на Общия съд на основание клауза за подсъдност — Договор, който се урежда от националното право — Прилагане на националните правила за подсъдността — Изключване (член 272 ДФЕС) (вж. точка 30)
2.                     Съдебно производство — Сезиране на Общия съд на основание клауза за подсъдност — Договор, предвиждащ общностна финансова помощ за научноизследователска и развойна дейност — Искане за възстановяване на някои разходи — Насрещен иск с искане за лихви за забава — Приложение на националното право — Установяване на неизпълнението на задълженията по договора — Право на Комисията да ѝ бъдат върнати заплатените аванси заедно с лихви за забава по лихвения процент на Европейската централна банка (член 272 ДФЕС; член 86, параграф 2 от Регламент № 2342/2002 на Комисията) (вж. точки 29, 44 и 66)
Предмет
Искане на основание член 272 ДФЕС, от една страна, да се установи, че искането на Комисията за връщането на сума от 84 120 EUR е неоснователно, и от друга страна, Комисията да бъде осъдена да издаде „кредитно известие“ за сумата от 84 120 EUR
Диспозитив
1)
Отхвърля иска.
2)
Осъжда Conseil scientifique international pour le développement des îles (Insula) да заплати на Европейската комисия сумата от 84 120 EUR главница заедно с 2,5 % годишна лихва за забава, считано от 26 януари 2010 г. до окончателното изплащане на главницата.
3)
Отхвърля насрещния иск на Комисията в останалата му част.
4)
Insula понася направените от него съдебни разноски, както и тези на Комисията.